Arbeidermesterskapet i fotball

Arbeidermesterskapet i fotball var en fotballturnering som ble arrangert av Arbeidernes Idrettsforbund i årene 1924 til 1939. I 1927 ble finalen grunnet økonomiske problemer utsatt til året etter. Sprint fra Moss er mestvinnende klubb, med seks mesterskap.

Mesterskapet ble stoppet ved utbruddet av den annen verdenskrig, og gikk etter krigen inn i cupen til det sammenslåtte Norges Idrettsforbund.

Finaler

ÅrVinnerResultatTapende finalist 1924 Roy 3-2 Slemmestad 1925 Slemmestad w.o. Skien AIL 1926 Varden 2-1 Ørn Trondheim 1927 (1928) Hetland 3-1 Ørn Trondheim 1928 Sprint 3-0 Spartacus 1929 Sprint 4-3 Sterling 1930 Sprint 6-2 Sparta 1931 Sprint 6-0 Trygg 1932 Sprint 2-0 Jordal 1933 Sterling 1-0 Slemmestad 1934 Sprint 2-0 Sparta  1935 Birkebeineren 2-1 Sparta 1936 Sparta 1-0 Sagene 1937 Sparta 3-3, 4-1 Jeløy 1938 Sparta 3-0 Rapid 1939 Birkebeineren 1-0 Sprint

Kuriosa
Vinneren av det første arbeidermesterskapet, Roy fra Hurum, meldte seg allerede året etter seieren ut av Arbeidernes Idrettsforbund. 
Mosjøen AIL var eneste lag fra Nord-Norge som var med i arbeidermesterskapet i fotball. Klubben deltok i 1933 og 1934.
Jacob Johansen, Bjørn Spydevold og Harald Temte er de eneste fotballspillerne som har blitt både AIF-mestere og norgesmestere. Johansen var på Sparta Sarpsborgs vinnerlag i 1936, 1937 og 1938. I tillegg vant han NM for Sarpsborg i 1948. Spydevold vant arbeidermesterskapet for Sparta Sarpsborg i 1938 og ble norgesmester for Fredrikstad i 1940 og 1950. Temte var AIF-mester for IBK (Birkebeineren) i 1935 og ble Norgesmester for Mjøndalen i 1937.
Sprint-spillerne Gunnar Heintz, Einar Johansen, Wilhelm Olsen, Georg Tefke og Herbert «Harry» Tefke var med på samtlige av klubbens seks mesterskap og var dermed de mestvinnende spillerne i AIF.

Referanser

 Se også 
NM i fotball for menn
Nord-Norgesmesterskap i fotball
Liste over fotballklubber i Arbeidernes Idrettsforbund